»Jumalan armosta!»
Jumalan armosta vihaiset
 nyt viikset on Saksan Villen,
 sen tietää saa joka Ranskan mies
 ja Lüttichin ja Lillen.

 Jumalan armosta taisteloon
 koko maailman hän vaatii,
 kuin ennen Preussille, Saksalle
 lait Euroopalle laatii.

 Jumalan armosta ammuttaa
 hän alammaisiansa,
 pojat Saksan sotaan kuolevat
 ja kotona vanhempansa.

 Jumalan armosta noussut on
 tää uusi Napoleoni,
 ja jos hän kauan elää saa,
 elä muista ei kohta moni.

 Jumalan armosta maailmaan
 hän kylvää jumalan rauhaa:
 papit saarnaa, kansat rukoilee,
 tykit jumalan armoa pauhaa.